stanford-oval/wikipedia huggingface dataset:
อาบีกายิล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาบีกายิล
| ด ค กผู้เผยพระวจนะในคัมภีร์ฮีบรู / พันธสัญญาเดิม |
| --- | --- |
ยุคก่อนปฐมบรรพบุรุษ:  อาเบล‡  เอโนค‡  โนอาห์‡ (ในวรรณกรรมรับบี) 
ปฐมบรรพบุรุษ / ปฐมบรรพสตรี:  อับราฮัม  อิสอัค  ยาโคบ  ซาราห์ฺ 
ผู้เผยพระวจนะ ของวงศ์วานอิสลาเอลในโทราห์:  โมเสส (ในวรรณกรรมรับบี)  อาโรน  มิเรียม  เอลดาดและเมดาด  ฟีเนหัส 
ถูกกล่าวถึงใน หมวดผู้เผยพระวจนะยุคแรก:  โยชูวา  เดโบราห์  กิเดโอน  แซมสัน  เอลคานาห์  ฮันนาห์  อาบีกายิล  ซามูเอล  กาด  นาธัน  ดาวิด  ซาโลมอน  เยดูธูน  อาหิยาห์  เชไมยาห์  เอลียาห์  เอลีชา  อิดโด  ฮานานี  เยฮู  มีคายาห์  ยาฮาซีเอล  เอลีเอเซอร์บุตรโดดาวาหุ  เศคาริยาห์บุตรเยโฮยาดา  ฮุลดาห์ 
ผู้เผยพระวจนะใหญ่:  อิสยาห์ (ในวรรณกรรมรับบี)  เยเรมีย์  เอเสเคียล  ดาเนียล‡ (ในวรรณกรรมรับบี) 
ผู้เผยพระวจนะน้อย:  โฮเชยา  โยเอล  อาโมส  โอบาดีห์  โยนาห์ (ในวรรณกรรมรับบี)  มีคาห์  นาฮูม  ฮาบากุก  เศฟันยาห์  ฮักกัย  เศคาริยาห์  มาลาคี 
ลัทธิโนอาห์:  เบโอร์  บาลาอัม  โยบ (ในวรรณกรรมรับบี) 
อื่น ๆ:  อามอส  เบเออรี  บารุค  อากูร์  อุรียาห์  บุซี  โมรเดคัย  เอสเธอร์ (ในวรรณกรรมรับบี)  เอสรา  เนหะมีย์  รูธ  โอเดด  อาซาริยาห์ 
 ชื่อเอียงแสดงถึงบุคคลที่สถานะผู้เผยพระวจนะไม่ได้รับการยอมรับในระดับสากล  ‡ แสดงถึงบุคคลที่มีสถานะผู้เผยพระวจนะเฉพาะในศาสนาคริสต์
อารัคเน

อารัคเน
อารัคเน (อังกฤษ: Arachne หรือ Arachné) เป็นเรื่องที่ถูกเพิ่มเติมในตำนานเทพปกรณัมกรีกในภายหลัง ชื่อของอารัคเนมีความหมายว่า "แมงมุม" นางเป็นสาวทอผ้าที่มีฝีมือดีมากจนกระทั่งนางถือดีในทักษะของตนและเริ่มโอ้อวดว่าฝีมือการทอผ้าของตนเยี่ยมยอดกว่าเทพีอาธีนา (Athena) เทพีแห่งการทอผ้า อีกเสียด้วย
เทพีอาธีนาถึงแก่โทสะเมื่อได้ยินเช่นนั้น แต่ก็ให้โอกาสอารัคเนได้แก้ตัว นางได้จำแลงกายเป็นหญิงชราเพื่อไปเตือนอารัคเนไม่ให้ท้าทายเทพเจ้า หากแต่อารัคเนกลับกล่าวเสียดสีและขอให้มีการแข่งขันขึ้นเพื่อพิสูจน์ฝีมือของตน เทพีอาธีนาจริงกลับคืนสู่ร่างเดิมและการแข่งขันก็เริ่มขึ้น
เทพีอาธีนาทอผ้าออกมาเป็นลวดลายตอนที่นางมีชัยเหนือเทพโพไซดอน (Poseidon) และชาวเมืองเอเธนส์ได้ตั้งชื่อเมืองตามพระนามของนาง ส่วนลายผ้าของอารัคเนเป็นเรื่องราวของเทพซุส (Zeus) เป็นภาพเหตุการณ์ตอนที่มหาเทพแอบมีสัมพันธ์ชู้สาวกับเจ้าหญิงลีดา (Leda) ยุโรปา (Europa) และองค์หญิงดานาเอ (Danae)
ถึงแม้ว่าเทพีอาธีนาจะยอมรับว่าฝีมือการทอผ้าของอารัคเนจะยอดเยี่ยมไร้ที่ติ แต่หัวข้อที่นางหยิบยกขึ้นมาใช้เป็นลวดลายทำให้เทพีไม่พอใจอย่างมาก ในที่สุดเทพีอาธีนาก็หมดความอดทน นางได้ทำลายผ้าทอผืนนั้นและที่ทอผ้า รวมทั้งทุบศีรษะของสาวทอผ้า อารัคแนลุแก่ความเขลาของตนและรู้สึกอับอายเป็นอย่างมาก นางจึงวิ่งหนีออกไปและแขวนคอตาย
เทพีอาธีนานึกสงสารหญิงทอผ้า นางจึงพรมน้ำจากดอกอะโคไนท์ (aconite) และปลดเชือกที่ผูกคอซึ่งกลายเป็นใยแมงมุม ขณะที่ร่างของอารัคเนก็เปลี่ยนเป็นแมงมุม ราวเรื่องบ่งบอกว่าต้นกำเนิดการทอผ้าได้เลียนแบบมาจากแมงมุมและเชื่อกันว่าได้รับการปรับปรุงเป็นครั้งแรกในกลุ่มประเทศทางเอเชียตะวันตก
ตำนานอีกด้านว่าเทพีอาธีนาอิจฉาอรัคเนที่ทอผ้าได้งดงามกว่า จึงสาปนางให้กลายเป็นแมงมุม
อารัป

| --- | --- |

ประเภท: Privately held trust
อุตสาหกรรม: Design, Engineering and Business consultation
ก่อตั้ง: 1946
ผู้ก่อตั้ง: Sir Ove N. Arup
สำนักงานใหญ่: London, United Kingdom
จำนวนที่ตั้ง: Offices in 42 countries
บุคลากรหลัก: Philip Dilley    (Chairman)    Andrew Chan    (Deputy Chairman) 
ผลิตภัณฑ์: Consultancy services
รายได้: £889.2 million (2010)
รายได้จากการดำเนินงาน: £91.3 million (2010)
รายได้สุทธิ: £59.5 million (2010)
พนักงาน: 10,000+
เว็บไซต์: www.arup.com
อารัป (อังกฤษ: Arup) เป็นบริษัทให้บริการด้านความเชี่ยวชาญเฉพาะทาง มีสำนักงานใหญ่อยู่ในลอนดอน สหราชอาณาจักร ให้บริการด้านวิศวกรรม การออกแบบ การวางผัง การจัดการโครงการ และบริการบริหารจัดการงาน ในด้านการสร้างสิ่งแวดล้อม ปัจจุบันบริษัทมีอยู่ในแอฟริกา อเมริกา ออสตราเลเซีย เอเชียตะวันออก ยุโรป และตะวันออกกลาง มีทีมงานมากกว่า 1 หมื่นคน มีสำนักงาน 92 แห่งใน 37 ประเทศ อารัปมีส่วนร่วมกับโครงการมากกว่า 160 ประเทศ
อาณาจักรอาหม

| อาณาจักรอาหม আহোম ৰাজ্য เมืองนุนสุนคำ |
| --- | --- |
ค.ศ. 1228–ค.ศ. 1826
  ตราแผ่นดิน 
แผนที่อาณาจักรอาหมประมาณ ค.ศ. 1826 (สีเขียว)
สถานะ: ราชอาณาจักร
เมืองหลวง: เจ้รายดอย จรากุรา เจ้หุง เจ้ม่วน
ภาษาทั่วไป: ภาษาอัสสัม, ภาษาอาหม
การปกครอง: สมบูรณาญาสิทธิราชย์
พระมหากษัตริย์:  

• 1228 - 1268 : เจ้าหลวงเสือก่าฟ้า
• 1648 - 1663 : เจ้าฟ้าเสือดำมา
• 1811 - 1818, 1819 - 1821 : เจ้าเสือเดือนฟ้า
 
ประวัติศาสตร์:  

• สถาปนาอาณาจักร : ค.ศ. 1228
• ดินแดนอาณัติของพม่า : ค.ศ. 1821
• ดินแดนอาณัติของสหราชอาณาจักร : ค.ศ. 1822
• รวมเข้ากับบริติชราช : ค.ศ. 1826
 
ปัจจุบันเป็นส่วนหนึ่งของ: เป็นส่วนหนึ่งของประเทศอินเดีย
อาณาจักรอาหม (อัสสัม: আহোম ৰাজ্য; อาโหมะ ราชยะ; อังกฤษ: Ahom Kingdom) บ้างเรียก อาณาจักรอัสสัม (Kingdom of Assam) มีชื่อในภาษาอาหมว่า เมืองถ้วนสวนคำ หรือ เมืองนุนสุนคำ (Mioung Dun Sun Kham) ไทใหญ่เรียกว่า เวสาลีโหลง เป็นรัฐรุ่นเดียวกับอาณาจักรสุโขทัย เริ่มต้นเมื่อ พ.ศ. 1771 นำโดยเจ้าหลวงเสือก่าฟ้า ปฐมกษัตริย์ หลังจากที่ต้องอพยพเดินทางทั้งยังทำการต่อสู้และย้ายถิ่นตลอด 38 ปี จึงได้วางรากฐานอาณาจักรอาหม โดยตั้งราชธานีที่เจ้รายดอย (หรือ จรวยเทพ) ในช่วงแรกที่ได้ตั้งอาณาจักรอาหมขึ้นมีการต่อสู้กับชนชาวเขาเผ่าต่าง ๆ ซึ่งเป็นชนพื้นเมือง
ยุคแรกของอาณาจักรอาหม

อาณาจักรอาหมที่ตั้งขึ้นครั้งแรกเป็นอาณาจักรเล็ก ๆ เพราะมักมีการอพยพย้ายถิ่นฐาน ซึ่งเวลาอพยพนั้นตำนานให้ตัวเลขเพียง 9,000 คน รวมผู้หญิงและเด็ก ซึ่งคาดได้ว่าอีก 38 ปีภายหลัง จำนวนประชากรทั้งหมดที่เพิ่มขึ้นจากผู้อพยพเดิม ก็ยังคงไม่ถึง 20,000 คน
การต่อสู้ของชาวอาหม

อาณาจักรอาหมดำรงอยู่ได้มากว่า 260 ปี ซึ่งในช่วงเวลาระหว่างนี้มีประชากรเพิ่มมากขึ้น ทั้งจากที่เป็นชาวป่าชาวเขาในท้องถิ่นเดิม และทั้งที่อพยพมาอีก นับได้ว่าอาณาจักรอาหมมีความมั่นคง แต่ประมาณปี พ.ศ. 2070 อาณาจักรอาหมได้พบกับศัตรูร้ายกาจ นั่นคือจักรวรรดิโมกุล ในเบื้องต้นอาหมทำการต่อสู้ต้านทาน การรุกรานจึงไม่รุนแรงนัก และได้เงียบหายไปเป็นครั้งคราว เมื่อ พ.ศ. 2150 การรุกรานเริ่มหนักหน่วงรุนแรงยิ่งขึ้น และกลายเป็นสงครามที่ต่อเนื่องและยาวนานถึง 175 ปี ประวัติศาสตร์อาหมในตอนนี้ถือเป็นยุคของ สงครามโมกุล ในที่สุด สงครามได้สิ้นสุดในปี พ.ศ. 2225 โดยที่พวกโมกุลไม่สามารถเอาชนะอาหมได้ จึงต้องมีการทำการตกลงปักปันดินแดนเป็นการแน่นอนแล้วเลิกรบกันไป
ความเจริญของอาณาจักรอาหม

จากข้อเขียนของฟาติยะ อิบริยา ซึ่งติดตามไปกับกองทัพอิสลามเขียนบรรยายราชธานีครหคาออน ไว้ดังนี้
เมืองครหคาออน มีประตูเมือง 4 ประตู สร้างด้วยหินและปูนขาว มีถนนพูนดินสูง กว้าง และมั่นคงอยู่รอบเมือง สะดวกแก่การสัญจรไปมา สองฝั่งของแม่น้ำทิขุมีอาคารบ้านเรือนใหญ่โต ถนนที่ผ่านไปในตลาดแคบ และมีพ่อค้าขายหม้อขายกระทะเท่านั้น ไม่ขายของกินเช่นตลาดของเรา เพราะแต่ละบ้านตุนอาหารไว้กินตลอดปี
ตัวเมืองแออัดไปด้วยหมู่บ้าน ภายในเขตพระราชวังมีอาคารสูงและโอ่โถงอยู่หลายหลัง ท้องพระโรงยาว 120 ศอก (60 เมตร) กว้าง 30 ศอก (15 เมตร) มีเสา 66 ต้น แต่ละต้นหนา 4 ศอก เสาเหล่านี้แม้จะใหญ่แต่ก็เกลี้ยงเกลา เครื่องตกแต่งและความวิจิตรของท้องพระโรงนี้ อยู่เหนือคำบรรยายใด ๆ ทั้งสิ้น ไม่มีอาคารใดในโลกจะเปรียบได้ในเรื่องความมั่นคงแข็งแรง และความงดงามแห่งรูปภาพและของท้องพระโรง กล่าวกันว่าต้องใช้คนงานสองหมื่นสองพันคน
ความยุ่งยากและการล่มสลาย

ภายหลังต่อต้านการรุกรานของพวกโมกุลอย่างทรหด ก็ได้เกิดการขัดแย้งภายในเอง ข้างต้นเริ่มยุ่งยากกับหมู่ชนต่าง ๆ และการแตกสามัคคีกันภายใน จนต้องขออาศัยการช่วยเหลือจากสหราชอาณาจักรที่มาปกครองอินเดีย สหราชอาณาจักรไม่อยากเกี่ยวข้องกับอาณาจักรอาหม พยายามให้อาหมแก้ปัญหาด้วยตนเองโดยสหราชอาณาจักรไม่ต้องไปเกี่ยวข้อง แต่อาหมก็ขอร้องให้สหราชอาณาจักรมาแทรกแซงอยู่เรื่อยมา
ภายใต้การปกครองอาณัติแห่งพม่า และการตกเป็นดินแดนบริติชอินเดีย

เมื่ออาหมอยู่ภายใต้การปกครองอาณัติแห่งพม่า สหราชอาณาจักรจึงต้องเข้าช่วยอาหมให้พ้นจากการปกครองของพม่า วิธีเดียวที่จะช่วยอาหมได้คือต้องให้อาหมเป็นอยู่ภายใต้การอารักขาของสหราชอาณาจักรโดยตรงตั้งแต่ พ.ศ. 2385  เมื่ออินเดียเป็นเอกราชหลังสงครามโลกครั้งที่สอง อาหมก็ถูกรวมอยู่กับอินเดีย
ดูเพิ่ม

ไทอาหม
ราชวงศ์อาหม
พระราชวังเจ้หุง เมืองเจ้หุง
อาบรักทะลุมิติ

สำหรับความหมายอื่นของ "Mural" ดูที่ จิตรกรรมฝาผนัง
| อาบรักทะลุมิติ |
| --- | --- |

กำกับ: กอร์ดอน ชาน
เขียนบท: ผู สงหลิง  (บทประพันธ์ดั้งเดิม)
นักแสดงนำ: เติ้งเชา ซุนลี่ เจิ้งซวง เหยียนหนี้ หลิวเหยียน อัน จื้อเจี๋ย คอลลิน โจว เปา เป่ยเอ๋อ เจิ้ง จื้อเหว่ย  (นักแสดงรับเชิญ)
ผู้จัดจำหน่าย: มงคลภาพยนตร์  (ในประเทศไทย)
วันฉาย: ฮ่องกง:   29 กันยายน 2011 จีน:   13 ตุลาคม 2011  ไทย:   24 พฤษภาคม 2012
ความยาว: 123 นาที
ประเทศ: จีน ฮ่องกง
ภาษา: จีนกลาง
ข้อมูลจาก IMDb
ข้อมูลจากสยามโซน
อาบรักทะลุมิติ (อังกฤษ: The Mural, Mural; จีนตัวย่อ: 画壁; จีนตัวเต็ม:  畫壁; พินอิน: Huà Bì) ภาพยนตร์แฟนตาซีสัญชาติฮ่องกง ออกฉายในปี ค.ศ. 2011
เนื้อเรื่อง

จือ เสี่ยวเหลียง บัณฑิตหนุ่มกำลังเดินทางไปเมืองหลวงเพื่อที่จะสอบจอหงวน แต่ระหว่างทางเขาก็พบและรู้สึกหลงใหลในจิตรกรรมฝาผนังชิ้นหนึ่ง ที่วัดโบราณแห่งหนึ่ง ก่อนที่จะหลุดเข้าไปในดินแดนที่อยู่ในภาพวาด ที่นั้นเขาได้พบกับโลกที่เสมือนแดนสวรรค์ที่แต่ผู้หญิงสาวสวยเต็มไปหมด และไม่มีผู้ชาย ทั้งหมดถูกปกครองโดยเหล่านางฟ้า ซึ่งเขาและผู้ชายอีกสองคน คือ มู่เซีย คนรับใช้ และเมิ่ง หลงตาน ผู้เป็นโจรป่า ต้องพบกับเรื่องราวของความรัก การต่อสู้ และบทเรียนที่ได้จากดินแดนแห่งนี้ ซึ่งมีกฎแข็งกร้าวที่ว่า ณ ที่นี่มีความใคร่ได้ แต่ห้ามมีความรัก
นักแสดง

จือ เสี่ยวเหลียง...เติ้งเชา
มู่ตาน...เจิ้งซวง
ฝ่าบาท...เหยียนหนี้
เสาเหย้า...ซุนลี่
หยุ่นเหมย...หลิวเหยียน
นักรบ...อัน จื้อเจี๋ย
เมิ่ง หลงตาน...คอลลิน โจว
มู่เซีย...เปา เป่ยเอ๋อ
ติงเซียน...มู่ เสี่ยวสี
ซื่อจือ...เซี่ยงหนาน
ไต้ซือผู๋ตง...เจิ้ง จื้อเหว่ย
เบื้องหลังและคำวิจารณ์

The Mural หรือ Mural เป็นภาพยนตร์แฟนตาซีที่สร้างมาจากเรื่องสั้นของผู สงหลิง ในเรื่อง 聊齋誌異 (พินอิน: Liáozhāi zhìyì-เรื่องประหลาดในห้องเหลียวไจ) นักเขียนชาวจีนที่มีชื่อเสียงในยุคราชวงศ์ชิง ซึ่งบทประพันธ์ของผู สงหลิง มักถูกนำสร้างมาเป็นภาพยนตร์และซีรีส์หลายต่อหลายเรื่องด้วยกัน โดยในเรื่องที่มีชื่อเสียงที่สุด คือ A Chinese Ghost Story หรือ โปเยโปโลเย ในปี ค.ศ. 1987
สำหรับในภาพยนตร์เรื่องนี้ ได้ทุนสร้างกว่า 80 ล้านบาท โดยมีนักแสดงนำ คือ เติ้งเชา ในบท จือ เสี่ยวเหลียง บัณฑิตหนุ่มผู้หลงเข้าไปในแดนนางฟ้า และซุนลี่ ในบท นางฟ้าเสาเหย้า ที่เป็นผู้เคร่งครึมและเป็นผู้คุมกฎแห่งดินแดนสวรรค์แห่งนี้ ซึ่งทั้งคู่ก็เป็นคู่สมรสกันจริง ๆ ในชีวิตจริง แต่ทว่าเมื่อเข้าฉากกันแล้ว ก็มียังมีอาการประหม่ากันอยู่
ภาพยนตร์ได้รับคำวิจารณ์ว่า ตั้งชื่อในภาษาไทยคล้ายกับภาพยนตร์ในแนวลามก โดย ซุนลี่ ที่ได้บทเด่นในเรื่อง แสดงได้ดีอยู่ส่วนหนึ่ง แต่บทตัวละครที่แสดงออกแต่น้อยแบบนี้ ก็ยากที่จะได้รับความรักอย่างเต็มร้อยจากคนดู แตกต่างโดยสิ้นเชิงกับ เจิ้งซวง นักแสดงสาวหน้าใหม่ ในบทของ มู่ตัน นางฟ้าน้อยผู้สดใสร่าเริง กล้าที่จะตามหาความรัก แสดงออกถึงความรู้สึกอย่างเปิดเผย บวกกับหน้าตาสะสวยสดใส จึงไม่ใช่เรื่องแปลกหากตัวละครตัวนี้จะเป็นขวัญใจของคนดู
โดยรวมแล้ว บรรยายกาศของเรื่องนี้คล้ายกับภาพยนตร์จีนหรือฮ่องกงในแนวเดียวกันนี้หลายเรื่องในยุคทศวรรษที่ '80 หรือ'90 ที่มุ่งให้ความบันเทิงเป็นหลัก มีฉากแอ๊คชั่น มีฉากอภินิหาร รวมถึงบทรัก และมุขตลกสลับกันไป บวกกับมีคติสอนใจบ้างเล็กน้อย ท่ามกลางการเล่าเรื่องแบบนิทานพื้นบ้าน ก็ทำให้ภาพยนตร์ดำเนินไปได้อย่างไม่น่าเบื่อ ในเรื่องของรักสามเส้า ขณะที่ฉากและเครื่องแต่งกายทำให้ดูแฟนตาซีและดูหลุดโลกไปบ้าง แต่ทว่าปัญหาของช่วงองค์สุดท้ายของเรื่อง ดูจะเกิดจากการเล่าเรื่องอันรวบรัด เหตุการณ์ต่าง ๆ เกิดขึ้นอย่างต่อเนื่อง โดยไม่ได้มีจังหวะจะโคนที่เหมาะสมและเงื่อนไขของความขัดแย้งระหว่างของตัวละคร ที่มีความเชื่อแตกต่างกัน ก็ไม่ได้เป็นไปอย่างแหลมคม และเป็นเหตุเป็นผลอย่างที่ควรจะเป็น รวมกับบทสรุปของเรื่องราวที่เกิดขึ้นอย่างคลุมเครือ ยากจะทำความเข้าใจว่าเกิดอะไรขึ้นในตอนท้ายเรื่องกันแน่ จึงทำให้ตอนจบของภาพยนตร์เป็นไปอย่างไม่ค่อยจะน่าพอใจนัก
นอกจากนี้แล้ว เทคนิคพิเศษยังไม่ได้มาตรฐาน สัตว์ประหลาดที่น่าจะแลดูน่าเกรงขาม กลับสร้างความตลกให้แก่ผู้ชมแทน
ภาพยนตร์ได้ฉายในจีนและฮ่องกงตั้งแต่กลางปี ค.ศ. 2011 แต่เข้าฉายในประเทศไทยเมื่อวันที่ 24 พฤษภาคม ค.ศ. 2012 เฉพาะโรงภาพยนตร์ในเครือเมเจอร์ซีนีเพล็กซ์เท่านั้น
แหล่งข้อมูลอื่น

Mural ที่อินเทอร์เน็ตมูวีเดตาเบส
Mural ที่สยามโซน
อายทูอาย

อาย ทู อาย (อังกฤษ: Eye II Eye) เป็นอัลบั้มชุดที่ 14 ของ สกอร์เปียนส์ ที่วางขายในค.ศ. 1999
Track listing

"Mysterious" (Rieckermann, Schenker, Jabs, J.M. Byron, Meine) – 5:28
"To Be No. 1" (Peter Wolf, Jabs, Meine) – 3:57
"Obsession" (Meine, Wolf) – 4:09
"10 Light Years Away" (Mick Jones, Marti Frederiksen, Meine, Schenker) – 3:52
"Mind Like a Tree" (Schenker, Wolf, Meine) – 5:34
"Eye to Eye" (Schenker, Meine) – 5:04
"What U Give U Get Back" (Schenker, Wolf, Meine) – 5:02
"Skywriter" (Schenker, Meine) – 4:55
"Yellow Butterfly" (Schenker, Frederiksen, Meine) – 5:44
"Freshly Squeezed" (Schenker, Wolf, Meine) – 3:58
"Priscilla" (Schenker, Meine) – 3:17
"Du bist so schmutzig" (Jabs, Schenker, Meine, Kottak) – 3:55
"Aleyah" (Schenker, Meine) – 4:19
"A Moment in a Million Years" (Meine) – 3:38
Track listing > ญี่ปุ่น

15. "You and I" ("Butcher"-radio remix) (Meine) – 4:00
สมาชิกวง

Klaus Meine – ร้อง
Rudolf Schenker – กีตาร์
Matthias Jabs – กีตาร์
James Kottak – กลอง
Ralph Rieckermann – เบส
อารยธรรมอิทรัสคัน

อารยธรรมอิทรัสคัน (อังกฤษ: Etruscan civilization) เป็นคำใหม่ที่ใช้เรียกอารยธรรมและวิธีการใช้ชีวิตของชนในอิตาลีโบราณและคอร์ซิกาที่ชาวโรมันเรียกว่า “อีทรัสคิ”  (Etrusci) หรือ “ทัสคิ” (Tusci)  ภาษากรีกแอตติคสำหรับชนกลุ่มนี้คือ “Τυρρήνιοι” (Tyrrhēnioi) ที่แผลงมาเป็นภาษาลาติน “Tyrrhēni” (อิทรัสคัน), “Tyrrhēnia” (อีทรูเรีย (Etruria)) และ “Mare Tyrrhēnum” (ทะเลไทเรเนียน (Tyrrhenian Sea))  ชาวอิทรัสคันเองเรียกตนเองว่า “Rasenna” (ราเซนา) ที่แผลงมาเป็น “Rasna” หรือ “Raśna” (ราซนา)
ชาวอิทรัสคันมีภาษาและวัฒนธรรมที่เป็นของตนเองแต่ไม่ทราบที่มาตั้งแต่ยุคก่อนประวัติศาสตร์ก่อนการก่อตั้งกรุงโรมมาจนกระทั่งกลืนไปกับชาวโรมันโบราณในสาธารณรัฐโรมัน ในจุดที่รุ่งเรืองสูงสุดระหว่าสมัยการก่อตั้งกรุงโรมและราชอาณาจักรโรมันอิทรัสคันประกอบด้วยสามรัฐในสมาพันธรัฐ: ในอีทรูเรีย, ในบริเวณลุ่มแม่น้ำโป (Po Valley) กับทางตะวันออกของเทือกเขาแอลป์ และในบริเวณละติอุมและคัมปาเนีย กรุงโรมเองก็อยู่ในดินแดนที่เป็นของอิทรัสคัน และมีหลักฐานว่าในสมัยแรกของโรมเป็นสมัยที่ครอบคลุมโดยอิทรัสคันจนกระทั่งเวอิอิ (Veii) โจมตีกรุงโรมในปี 396 ก่อนคริสต์ศักราช
อารยธรรมที่กล่าวว่าเป็นอารยธรรมอิทรัสคันอย่างแน่นอนวิวัฒนาการขึ้นในอิตาลีหลังจากราวปี 800 ก่อนคริสต์ศักราชในบริเวณที่เป็นอารยธรรมวิลลาโนวัน (Villanovan culture) ของยุคเหล็กก่อนหน้านั้น อารยธรรมอิทรัสคันมาเสื่อมโทรมลงราวศตวรรษที่ 7 ก่อนคริสต์ศักราชเมื่อมาได้รับอิทธิพลจากนักการค้าชาวกรีกและเพื่อนบ้านของกรีซกรีซใหญ่ (Magna Graecia), อารยธรรมกรีกทางตอนใต้ของอิตาลี หลังจากปี 500 ก่อนคริสต์ศักราชอำนาจทางการเมืองของอิทรัสคันก็สิ้นสุดลง
ดูเพิ่ม

อารยธรรมกรีก
Philipp Ammon: Ruma Rasna – Die etruskischen Wurzeln Roms. http://www.academia.edu/28000848/Ruma_Rasna_Die_etruskischen_Wurzeln_Roms
อารอน ไฮเมลสไตน์

| Aaron Himelstein |
| --- | --- |
เกิด:  (1985-10-10) 10 ตุลาคม ค.ศ. 1985 (39 ปี) Buffalo Grove, Illinois, U.S.
อาชีพ: นักแสดง
ปีปฏิบัติงาน: 1999–ปัจจุบัน
อารอน ไฮเมลสไตน์ (อังกฤษ: Aaron Himelstein; เกิด 10 ตุลาคม พ.ศ. 2528) เป็นนักแสดงชาวอเมริกันที่อาจเป็นที่รู้จักกันดีในการรับบท Austin Powers รุ่นเด็กในภาพยนตร์เรื่อง Austin Powers in Goldmember และ Friedman เพื่อนสนิทของ Luke Girardi ใน Joan of Arcadia เขายังเขียน, กำกับและแก้ไขภาพยนตร์สั้นเรื่อง Sugar Mountain เขาได้ปรากฏตัวเป็นแขกรับเชิญในซีรีส์ต่าง ๆ มากมาย เช่น Cupid, Boston Public, North Shore, House, และ Community และยังปรากฏตัวในภาพยนตร์เรื่อง High Fidelity, Bachelor Party Vegas, Captain America: The Winter Soldier, และ Avengers: Age of Ultron
อาซาฮิบรอดแคสติงคอร์ปอเรชัน

| --- | --- |

ประเภท: บริษัทมหาชน
การซื้อขาย: TYO: 9405
อุตสาหกรรม: สื่อมวลชน 
ก่อตั้ง: (15 มีนาคม พ.ศ. 2494 (73 ปี))
สำนักงานใหญ่: เขตฟูกูชิมะ นครโอซากะ จังหวัดโอซากะ ประเทศญี่ปุ่น
จำนวนที่ตั้ง: 5 (3 ในญี่ปุ่น, 1 ในเซี่ยงไฮ้ และปารีส)
พื้นที่ให้บริการ: คันไซ
บุคลากรหลัก: ซูซูมุ โอกินากะ (ประธาน)
บริการ: การแพร่สัญญาณ รายการวิทยุ รายการโทรทัศน์
รายได้: ¥78,162 million (2012) ¥76,691 million (2011)
รายได้จากการดำเนินงาน: ¥4,406 million (2012) ¥3,605 million (2011)
รายได้สุทธิ: ¥574 million (2012) ¥2,438 million (2011)
สินทรัพย์: ¥94,621 million (2012) ¥93,139 million (2011)
ส่วนของผู้ถือหุ้น: ¥56,898 million (2012) ¥56,273 million (2011)
พนักงาน: 670 (2554)
บริษัทแม่: อาซาฮิชิมบุง
เว็บไซต์: asahi.jp
ที่ทำการปัจจุบันที่เขตฟูกูชิมะ
อาซาฮิบรอดแคสติงกรุปโฮลดิงส์คอร์ปอเรชัน (ญี่ปุ่น: 朝日放送グループホールディングス株式会社; โรมาจิ: Asahi Hōsō Kabushiki-gaisha; อังกฤษ: Asahi Broadcasting Group Holdings Corporation; ชื่อย่อ: ABC) เป็นกลุ่มบริษัทแพร่สัญญาณของประเทศญี่ปุ่น สำนักงานตั้งที่โอซากะ มีเขตพื้นที่ให้บริการในเขตพื้นที่คันไซ
ประวัติ

ABC จัดตั้งขึ้นเมื่อวันที่ 15 มีนาคม พ.ศ. 2494 มีที่ทำการแรกเริ่มที่เขตคิตะ โดยได้จัดตั้งสถานีวิทยุกระจายเสียงขึ้นมาก่อน ซึ่งได้เริ่มกระจายเสียงเป็นวันแรกเมื่อวันที่ 11 พฤศจิกายน ปีเดียวกัน ที่ความถี่ 1010 กิโลไซเคิล (ภายหลังในปี พ.ศ. 2521 ได้เปลี่ยนความถี่เป็น 1008 กิโลเฮิร์ตซ์ จนถึงปัจจุบัน) ต่อมาเมื่อวันที่ 1 ธันวาคม พ.ศ. 2499 ได้เริ่มออกอากาศสถานีโทรทัศน์ โดยแต่เดิมนั้นใช้ชื่อว่า สถานีโทรทัศน์โอซากะ (OTV) ใช้สัญญาณเรียกขาน JOBX-TV ออกอากาศทางช่องสัญญาณที่ 6 ซึ่งเป็นความร่วมมือกับ นิวเจแปนบรอดแคสติง (NJB ปัจจุบันคือ ไมนิจิบรอดแคสติงซิสเตม (MBS)) ต่อมาอีก 3 ปีให้หลัง (พ.ศ. 2502) ABC ก็ได้ซื้อกิจการ OTV และได้เปลี่ยนชื่อมาเป็น สถานีโทรทัศน์อาซาฮิโอซากะ (朝日放送大阪テレビ, ABC-OTV)
ในปี พ.ศ. 2552 ได้ย้ายสำนักงานไปยังเขตฟูกูชิมะ ที่สร้างขึ้นมาใหม่ หลังจากที่ที่ทำการเก่ามีอายุ 58 ปี
การออกอากาศ > วิทยุ

บริหารโดย เอบีซีเรดิโอ (朝日放送ラジオ株式会社)
สัญญาณเรียกขาน: JONR
โอซากะ: 1008 กิโลเฮิร์ตซ์ 50 กิโลวัตต์
เกียวโต: 1008 กิโลเฮิร์ตซ์ 300 วัตต์
ออกอากาศตลอด 24 ชั่วโมง (ปิดสถานีทุกวันจันทร์ เวลา 2.30 - 4.30 น. (JST))
เครือข่าย: NRN และ JRN
การออกอากาศ > โทรทัศน์

บริหารโดย เอบีซีทีวี (朝日放送テレビ株式会社)
การออกอากาศ > โทรทัศน์ > แอนะล็อก

ยุติการออกอากาศเมื่อวันที่ 24 กรกฎาคม พ.ศ. 2554
สัญญาณเรียกขาน: JONR-TV (เดิม JOBX-TV)
โอซากะ - ช่อง 6
เครือข่าย: ANN (เครือข่ายทีวีอาซาฮิ)
การออกอากาศ > โทรทัศน์ > ดิจิทัล

สัญญาณเรียกขาน: JOAY-DTV (เดิม JONR-DTV)
เลขช่องบนรีโมทคอนโทรล: 6
โอซากะ - ช่อง 15
ดูเพิ่ม

โทรทัศน์ในประเทศญี่ปุ่น
โอซากะทาวเวอร์
แหล่งข้อมูลอื่น

สถานีย่อยประเทศญี่ปุ่น
สถานีย่อยโทรทัศน์
ABC website (อังกฤษ)
ABC website เก็บถาวร 2004-12-16 ที่ เวย์แบ็กแมชชีน (ญี่ปุ่น)
ABC radio (ญี่ปุ่น)
อาซาฮิบรอดแคสติงคอร์ปอเรชัน ที่ยูทูบ
อาซาฮิบรอดแคสติงคอร์ปอเรชัน  ที่เครือข่ายข่าวอนิเมะ
อาชญากลปล้นโลก

| อาชญากลปล้นโลก |
| --- | --- |
ใบปิดภาพยนตร์
กำกับ: หลุยส์ เลเทอร์เรียร์
บทภาพยนตร์: เอ็ด โซโลมอน โบแอซ ยาคิน เอ็ดเวิร์ด ริคอร์ท
เนื้อเรื่อง: โบแอซ ยาคิน เอ็ดเวิร์ด ริคอร์ท
อำนวยการสร้าง: โรเบอร์โต ออกซี  อเล็กซ์ เคิทซ์แมน  บอบบี โคเฮน
นักแสดงนำ: เจสซี ไอเซนเบิร์ก มาร์ก รัฟฟาโล วูดดี ฮาร์เรลสัน เดฟ แฟรนโก อายลา ฟิชเชอร์ มอร์แกน ฟรีแมน ไมเคิล เคน เมลานี โลรองต์
กำกับภาพ: แลร์รี ฟอง  มิตเชล อะมุนด์เซน
ตัดต่อ: โรเบิร์ต เลห์ตัน  วินเซนต์ ทาเบลเลียน
ดนตรีประกอบ: ไบรอัน ไทเลอร์
บริษัทผู้สร้าง: Summit Entertainment K/O Paper Products  
ผู้จัดจำหน่าย: Lionsgate Films
วันฉาย: 21 พฤษภาคม พ.ศ. 2556 (นครนิวยอร์ก) 30 พฤษภาคม พ.ศ. 2556 (ไทย)  31 พฤษภาคม พ.ศ. 2556 (สหรัฐอเมริกา)
ความยาว: 115 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 75 ล้านดอลลาร์สหรัฐ
ทำเงิน: 351.7 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
อาชญากลปล้นโลก (อังกฤษ: Now You See Me) เป็นภาพยนตร์แนวระทึกขวัญ/จารกรรม กำกับโดย หลุยส์ เลเทอร์เรียร์ นำแสดงโดย เจสซี ไอเซนเบิร์ก, มาร์ค รัฟฟาโล, มอร์แกน ฟรีแมน และไมเคิล เคน เข้าฉายในประเทศไทย วันที่ 30 พฤษภาคม พ.ศ. 2556
เรื่องย่อ

นักมายากลผู้มีความสามารถสี่คนได้แก่ แดเนียล แอตลาส, แจ็ค ไวลเดอร์, เมอร์ริต แมคคินนีย์และเฮนลี รีฟส์ ถูกเรียกตัวมาพบกันโดยบุคคลลึกลับ หนึ่งปีต่อมาพวกเขาออกแสดงที่ลาสเวกัสในชื่อ "จตุรอาชา" (The Four Horsemen) โดยมีผู้สนับสนุนคือ อาร์เธอร์ เทสส์เลอร์ เจ้าของธุรกิจประกันภัย ในการแสดงครั้งแรกพวกเขาประกาศว่าจะขโมยเงินจากธนาคารในปารีส และส่งผู้ชมชื่อเอเตียน ฟอร์ซีเยร์ไปที่ปารีสด้วยเครื่องย้ายมวลสาร (teleporter) เมื่อเข้ามาอยู่ในห้องนิรภัยของธนาคารปารีส ฟอร์ซีเยร์ได้ส่งเงินกลับมาผ่านช่องระบายอากาศให้ผู้ชมในลาสเวกัส หลังพบว่าเงินดังกล่าวหายไปจากห้องนิรภัยที่ธนาคารปารีสจริง ๆ เจ้าหน้าที่ FBI นำโดยดีแลน โรดส์ร่วมกับเจ้าหน้าที่ตำรวจสากล อัลมา เดรย์ จึงเข้ามาทำคดี พวกเขานำตัวจตุรอาชามาสอบสวน แต่จำต้องปล่อยตัวไปเนื่องจากขาดหลักฐาน
ต่อมาดีแลนและอัลมาไปพบแทดเดียส แบรดลีย์ อดีตนักมายากลผู้ผันตัวมาทำรายการเปิดโปงกล แทดเดียสได้ชมการแสดงครั้งนั้นด้วยและสันนิษฐานว่าจตุรอาชาน่าจะขโมยเงินจริงมาไว้ที่ลาสเวกัสก่อนหน้าการแสดงหลายสัปดาห์ ส่วนเงินในห้องนิรภัยที่ปารีสเป็นธนบัตรปลอมทำจากไนโตรเซลลูโลสที่ติดไฟง่าย ทั้งสามคนไปที่นิวออร์ลีนส์เพื่อชมการแสดงต่อไปของจตุรอาชา โดยครั้งนี้พวกเขาขโมยเงินจากเทสส์เลอร์ไปให้ผู้ชมที่บางส่วนไม่ได้รับความเป็นธรรมจากบริษัทประกันภัยของเทสส์เลอร์ ดีแลนพยายามไล่ตามจตุรอาชาไปแต่ทั้งหมดหนีไปได้ ส่วนเทสส์เลอร์ที่โกรธจัดพบกับแทดเดียสเพื่อจ้างให้เขาแฉกลและทำลายกลุ่มจตุรอาชา ในขณะเดียวกันอัลมาพบว่าจตุรอาชามีความเกี่ยวข้องกับสมาคมโบราณของนักมายากลนามว่า "เนตรภาคี" (The Eye) และพบว่าเมื่อหลายสิบปีก่อน ไลโอเนล ชไรค์ หนึ่งในสมาชิกภาคีเคยถูกแทดเดียสเปิดเผยกล ชไรค์พยายามกอบกู้ชื่อเสียงโดยแสดงกลหนีออกจากตู้นิรภัยที่ถูกทิ้งลงแม่น้ำ แต่เขาหนีออกมาไม่ได้และเสียชีวิต ในตอนนั้นเริ่มมีข้อสงสัยว่าอัลมาอาจจะเป็นจตุรอาชา "คนที่ห้า" ที่คอยให้ความช่วยเหลือทั้งสี่คนอย่างลับ ๆ
ระหว่างเตรียมการแสดงในนิวยอร์ก จตุรอาชาถูกเจ้าหน้าที่ตำรวจไล่ล่า ดีแลนและอัลมาขับรถไล่ตามแจ็คไปจนกระทั่งรถของแจ็คพลิกคว่ำและระเบิด ดีแลนเก็บเอกสารของแจ็คซึ่งชี้ไปถึงการแสดงสุดท้ายของจตุรอาชา คือการขโมยเงินจากตู้นิรภัยบริษัทเอลค์ฮอร์น ดีแลน อัลมาและแทดเดียสตามตู้นิรภัยที่ถูกขโมยไปแต่กลับพบว่าภายในมีแต่ลูกโป่ง ส่วนจตุรอาชาแพร่ภาพการแสดงที่ 5 Pointz ในนครนิวยอร์ก เมื่อเห็นว่าจตุรอาชากำลังจะกระโดดลงจากอาคาร ดีแลนได้ใช้ปืนยิง แต่กลับพบว่าจตุรอาชากลายเป็นธนบัตรปลิวว่อนท่ามกลางผู้ชม แต่ธนบัตรดังกล่าวเป็นของปลอม ส่วนธนบัตรของจริงพบในรถของแทดเดียส ทำให้แทดเดียสถูกจับและเชื่อว่าเป็นจตุรอาชา "คนที่ห้า" ต่อมาดีแลนมาเยี่ยมแทดเดียสในคุก แทดเดียสได้อธิบายกลสุดท้ายและเชื่อว่าจตุรอาชา "คนที่ห้า" จะต้องเป็นคนวงใน เมื่อเห็นดีแลนที่อยู่ในคุกด้วยกันออกไปยืนอยู่ข้างนอกคุก แทดเดียสจึงตระหนักว่าจตุรอาชา "คนที่ห้า" ที่แท้จริงคือตัวดีแลนเอง ดีแลนบอกว่าเขาอยากให้แทดเดียสใช้เวลาทั้งชีวิตในคุกเพื่อคิดว่าทำไมจตุรอาชา "คนที่ห้า" คือดีแลน ต่อมาจตุรอาชาและแจ็คที่แกล้งตายในอุบัติเหตุทางรถยนต์ไปพบดีแลน ซึ่งเป็นคนที่ทำให้ทั้งสี่คนมาพบกัน ดีแลนต้อนรับพวกเขาเข้าสู่เนตรภาคี
ที่ปงเดซาร์ในปารีส อัลมาพบกับดีแลน ดีแลนบอกเธอว่าเขาเป็นลูกชายของไลโอเนล ชไรค์และวางแผนทั้งหมดเพื่อแก้แค้นให้พ่อ โดยจับแทดเดียสที่เปิดเผยกล ขโมยเงินจากธนาคารปารีสและเทสส์เลอร์ที่ไม่ยอมชดเชยเงินประกันชีวิตและขโมยเงินจากเอลค์ฮอร์นที่ผลิตตู้นิรภัยที่ไม่ได้มาตรฐาน อัลมาฟังเรื่องทั้งหมดและไม่จับกุมดีแลน ทั้งคู่ล็อกกุญแจที่ราวสะพาน ก่อนจะโยนลูกกุญแจลงในแม่น้ำแซน
นักแสดง > จตุรอาชา

เจสซี ไอเซนเบิร์ก รับบท แดเนียล แอตลาส
เดฟ แฟรนโก รับบท แจ็ค ไวลเดอร์
วูดดี ฮาร์เรลสัน รับบท เมอร์ริต แมคคินนีย์
อายลา ฟิชเชอร์ รับบท เฮนลี รีฟส์
นักแสดง > ตัวละครอื่น

มาร์ก รัฟฟาโล รับบท ดีแลน โรดส์
เมลานี โลรองต์ รับบท อัลมา เดรย์
มอร์แกน ฟรีแมน รับบท แทดเดียส แบรดลีย์
ไมเคิล เคน รับบท อาร์เธอร์ เทสส์เลอร์
การเปิดตัว

วันที่ 16 พฤศจิกายน พ.ศ. 2555 ตัวอย่างของภาพยนตร์เรื่องนี้ได้รับการเผยแพร่
รางวัล

อาชญากลปล้นโลก ได้รับรางวัลพีเพิลส์ช้อยส์อะวอร์ด (People's Choice Awards) สาขาภาพยนตร์ระทึกขวัญยอดเยี่ยม ประจำปี พ.ศ. 2557
ภาคต่อ

บทความหลัก: อาชญากลปล้นโลก 2
ในเดือนพฤศจิกายน พ.ศ. 2557 เฟซบุ๊กของนักแสดง มาร์ก รัฟฟาโล ได้เปิดเผยชื่อภาพยนตร์ภาคต่อคือ Now You See Me: The Second Act พร้อมทั้งเปิดเผยเรื่องย่อด้วย โดยจอน เอ็ม. ชู จะรับทำหน้าที่ผู้กำกับ มีกำหนดฉายวันที่ 10 มิถุนายน พ.ศ. 2559 ตัวอย่างภาพยนตร์แรกเผยแพร่ในวันที่ 18 พฤศจิกายน พ.ศ. 2558
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ อาชญากลปล้นโลก
เว็บไซต์ทางการ
อาชญากลปล้นโลก ที่อินเทอร์เน็ตมูวีเดตาเบส
อาชญากลปล้นโลก ที่สยามโซน